Dansk Svømmeunion uddelte i forbindelse med weekendens DM unionens ærespris, og efter at have fået sit internationale gennembrud løb Aalborg-svømmeren med den fornemme hæder. Viktor Bromer bragede ind på en flot førsteplads ved EM på langbane i Berlin, hvor han i samme ombæring satte dansk og nordisk rekord på de 200 meter butterfly. Her viste en anden Aalborg-svømmer, Mie Ø. Nielsen sig også fornemt frem. Mie Ø. Nielsen var da også med i opløbet om dette års ærespris, og sammen med en anden nordjyde, Rikke Møller Pedersen, var hun nærmest udfordre til Viktor Bromer, der meget passende vandt DM-guld i weekenden. Weekendens DM blev et rigtig positivt bekendtskab for Aalborg Svømmeklub, der hos juniorerne vandt ti medaljer, mens de nordjyske senior-svømmere svømmede hele 27 medaljer hjem.

Referat:
Viktor Bromer har i år fået sit helt store internationale gennembrud. I weekenden fortsatte den unge Aalborg-svømmer med at hente titler.